അഭയം നല്കിയ നാട്ടില് തന്നെ അക്രമം : ഇറ്റലിയില് അഞ്ചു പേരെ കുത്തിപ്പരിക്കേല്പ്പിച്ച് സോമാലിയന് യുവാവ് , ലഹരിക്കടിമയെന്ന് സൂചന റോം : ഇറ്റലിയില് ടിക്കറ്റ് പരിശോധകര് അടക്കം അഞ്ചു പേരെ കുത്തിപ്പരിക്കേല്പ്പിച്ച് സോമാലിയന് യുവാവ്. വടക്കന് ഇറ്റലിയിലെ റിമിനി ടൗണിലാണ് സംഭവം. ആറു വയസ്സുകാരന്, രണ്ട് ബസ് ടിക്കറ്റ് കണ്ട്രോളര് എന്നിവരടക്കം അഞ്ചുപേര്ക്കാണ് പരിക്കേറ്റത് .കഴിഞ്ഞ ദിവസം രാത്രിയാണ് സംഭവം. 26 കാരനായ യുവാവ് ടിക്കറ്റില്ലാതെ യാത്ര ചെയ്യുകയായിരുന്നു, ബസ്റ്റ് ടിക്കറ്റ് കണ്ട്രോളര്മാര് വന്നപ്പോള് യുവാവ് അക്രമാസക്തനാവുകയും കുത്തുകയുമായിരുന്നു . തുടര്ന്ന് ബസ് നിന്നതോടെ വാതില് തുറന്ന് ഓടിരക്ഷപെട്ടു . രക്ഷപെടുന്നതിനിടയ്ക്കാണ് രണ്ട് സ്ത്രീകളെയും ആറ് വയസുള്ള കുട്ടിയെയും ആക്രമിച്ചത് . കഴുത്തില് ആഴത്തില് മുറിവേറ്റ കുട്ടിയെ ശസ്ത്രക്രിയയ്ക്ക് വിധേയനാക്കി. ഇറ്റാലിയന് പോലീസ് ഇയാളെ പിന്തുടര്ന്ന് പിടികൂടി . യുവാവ് 2015 ലാണ് യൂറോപ്പിലെത്തിയത് . മറ്റ് യൂറോപ്യന് രാജ്യങ്ങളായ ഡെന്മാര്ക്ക്, സ്വീഡന്, ജര്മ്മനി, നെതര്ലാന്ഡ്സ് എന്നിവിടങ്ങളില് അഭയം നിഷേധിച്ചതിനെ തുടര്ന്നാണ് ഇറ്റലിയില് എത്തിയതെന്നാണ് റിപ്പോര്ട്ട്.അനധികൃത കുടിയേറ്റക്കാരെ അടിച്ചമര്ത്തണമെന്ന് വലതുപക്ഷ നേതാവ് മാറ്റിയോ സാല്വിനി ആവശ്യപ്പെട്ടു.